Diari Oficial de la Generalitat Valenciana


Sumari del DOGV 4432, del 04-02-2003 (2003/942)

RESOLUCIÓ de 20 de gener de 2003, del director general de l'Institut Valencià de la Joventut, per la qual es dóna publicitat als crèdits que han de finançar les ajudes convocades mitjançant l'ordre de 10 de desembre de 2002, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per jóvens.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/942


Data del document
:   20-01-2003

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * jove
    * ajuda pública
    * suport econòmic
    * ajuda a les empreses
    * empresa

RESOLUCIÓ de 20 de gener de 2003, del director general de l'Institut Valencià de la Joventut, per la qual es dóna publicitat als crèdits que han de finançar les ajudes convocades mitjançant l'ordre de 10 de desembre de 2002, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per jóvens. [2003/942]
  
L'Ordre de 10 de desembre de 2002, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per jóvens, publicada en el DOGV núm. 4403 de 20 de desembre de 2003, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les ajudes esmentades va quedar condicionat a l'aprovació dels crèdits corresponents.
  
Aprovada i publicada la Llei 12/2002, de 27 de desembre, de Pressuposts de la Generalitat Valenciana, per a l'exercici 2003 (DOGV núm. 4409, de 31 de desembre de 2002), en aplicació del que estableix l'apartat segon de l'Ordre susdita, i de conformitat amb el que preceptua l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, procedeix donar publicitat als crèdits i a les línies de subvenció que es destinen al finançament de les ajudes regulades i convocades per l'Ordre de 10 de desembre de 2002, de la Conselleria de Benestar Social, abans esmentada.
  
En virtut d'això, i en ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana, resolc:
  
Primer
  
Donar publicitat als crèdits pressupostaris i a les línies de subvenció que es destinen a finançar les ajudes que regula l'ordre de 10 de desembre de 2002, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per jóvens que es detalla tot seguit:
  
1. Ajudes per a la posada en marxa d'empreses:
  
- Denominació: Foment de creació d'empreses per jóvens.
  
- Línia de subvenció SE000019 del pressupost de l'Institut Valencià de la Joventut per al 2003.
  
- Consignació pressupostària: 210.350 euros.
  
2. Ajudes per a l'equipament d'empreses:
  
- Denominació: Ajudes equipament empreses creades per jóvens.
  
- Línia de subvenció SE000026 del pressupost de l'Institut Valencià de la Joventut per al 2003.
  
- Consignació pressupostària: 511.000 euros.
  
Segon
  
Els crèdits publicats tenen el caràcter de màxims. D'altra banda, si, com a conseqüència de transferències pressupostàries, aquests crèdits es veren modificats, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 20 de gener de 2003.- El director general de l'IVAJ: Carlos Mazón Guixot.